

МОДЕЛ УГОВОРА 
 Уговор о јавној набавци радова по систему "кључ у руке" 
„Изградња марине у Великом Градиштуˮ - 

  Закључен у Београду, дана _______ 2023. године, између уговорних страна:


1) МИНИСТАРСТВА ТУРИЗМА И ОМЛАДИНЕ, Београд, Немањина 22-26, које заступа државни секретар Урош Кандић, по овлашћењу министра туризма и омладине, Решење бр. 031-01-0002/2022-02 од 04.11.2022. године, ПИБ: 113344555, матични број: 18820811 (у даљем тексту: Наручилац),

и 


2) ________________________________ из _____________, улица ___________________ број ___, ПИБ: _____________, матични број _____________, које заступа ________________, (уписати податке за самосталног понуђача или носиоца групе за случај заједничке понуде)

2/1) ________________________________ из _____________, улица ___________________ број ___, ПИБ: _____________, матични број _____________, које заступа ________________, а који наступа као а) члан групе понуђача, б) подизвођач (заокружити а или б сходно статусу)
2/2) ________________________________ из _____________, улица ___________________ број ___, ПИБ: _____________, матични број _____________, које заступа ________________, а који наступа као а) члан групе понуђача, б) подизвођач (заокружити а или б сходно статусу)
2/3) ________________________________ из _____________, улица ___________________ број ___, ПИБ: _____________, матични број _____________, које заступа ________________, а који наступа као а) члан групе понуђача, б) подизвођач (заокружити а или б сходно статусу)
2/4) ________________________________ из _____________, улица ___________________ број ___, ПИБ: _____________, матични број _____________, које заступа ________________, а који наступа као а) члан групе понуђача, б) подизвођач (заокружити а или б сходно статусу)
2/5) ________________________________ из _____________, улица ___________________ број ___, ПИБ: _____________, матични број _____________, које заступа ________________, а који наступа као а) члан групе понуђача, б) подизвођач (заокружити а или б сходно статусу)
 (у даљем тексту: Извођач).


Министарство туризма и омладине
Јавна набавка радова –  Изградња марине Велико Градиште
Број јавне набавке JН О - 6/2023


Министарство туризма и омладине
Јавна набавка радова –  Изградња марине Велико Градиште
Број јавне набавке JН О - 6/2023

Напомена:  Позиције 2/1, 2/2, 2/3, 2/4 и 2/5 попуњавају чланови групе понуђача у случају да понуду подноси група понуђача односно подизвођач/и уколико је ангажован за реализацију уговора. У том случају треба да назначе свој статус заокруживањем а) или б). У случају подношења понуде од стране групе понуђача подаци за носиоца посла се уиисују у позицији 2).

УГОВОРНЕ СТРАНЕ КОНСТАТУЈУ: 

		- да је Наручилац, на основу Закона о јавним набавкама („Службени гласник РС”, број 91/2019) спровео отворени поступак јавне набавке чији је предмет набавка радова по систему "кључ у руке" – Изградња марине Велико Градиште, број јавне набавке ЈН O - 6/2023, на основу позива објављеног на Порталу јавних набавки и на интернет страници Наручиоца;
		- да је Извођач доставио (заједничку/са подизвођачем) понуду број: (биће преузето из понуде), заведену код Наручиоца под бројем: (попуњава Наручилац),  (у даљем тексту: Понуда), која у потпуности одговара спецификацијама из конкурсне документације, налази се у прилогу Уговора и саставни је део Уговора (Прилог 1);
		- да је Наручилац Одлуком о додели уговора број: (попуњава Наручилац), доделио уговор о изградњи марине Велико Градиште - први део 1. фазе изградње;
	 	- да Наручилац овај уговор закључује на основу члана 152. Закона о јавним набавкама.


ПРЕДМЕТ УГОВОРА
Члан 1.
Предмет овог уговора је изградња марине Велико Градиште - први део 1. фазе изградње, у складу са Техничком спецификацијом из Конкурсне документације, која је саставни део овог уговора (Прилог 2) и Идејним решењем за фазну изградњу марине у Великом Градишту.
Ради извршења предмета овог уговора, Извођач се обавезује да обезбеди радну снагу, материјал, грађевинску и другу опрему, изведе радове, као и све друго неопходно за потпуно извршење предмета овог уговора.


ЦЕНА И НАЧИН ПЛАЋАЊА
Члан 2.
Уговорена цена за извођење радова из члана 1. Уговора износи укупно _____________ динара без ПДВ (словима:_______________ динара (попуњава Наручилац), односно _______________ динара са ПДВ (словима:_______________ динара (попуњава Наручилац), а добијена је на основу понуде Извођача број _______ од ____________ године.

Укупна цена из става 1. овог члана уговора обухвата:




	
Ред. бр.
	
Услуга 

	Укупна
цена без ПДВ
дин.
	Укупна
цена са ПДВ
дин.

	(А)
	(Б)
	(В)
	(Г)

	1.
	Претходни радови
	
	

	
	· Хидрографско мерење
	
	

	
	· Геотехнички истражни радови
	
	

	2.
	Идејни пројекат са студијом оправданости
	
	

	3.
	Пројекат за грађевинску дозволу
	
	

	4.
	Пројекат за извођење
	
	

	5.
	Студија о процени утицаја на животну средину
	
	

	6. 
	Извођење радова на изградњи марине – фаза 1 – први део
	
	

	
	УКУПНА ВРЕДНОСТ ПОНУДЕ 1+2+3+4+5+6:
	
	



Уговорена цена из става 1. овог члана је фиксна и не може се мењати услед повећања цене елемената на основу којих је одређена.
Уговорена цена из става 1. овог члана обухвата и вредност свих непредвиђених радова и вишкова радова, а искључује утицај мањкова радова на уговорену цену.
Осим вредности радова и услуга неопходних за извршење овог уговора, цена обухвата и трошкове организације градилишта, припремних радова, помоћних материјала и опреме, осигурања и све остале зависне трошкове Извођача. У цену је урачуната и привремена саобраћајна сигнализација, као и мере за омогућавање безбедног и несметаног одвијања саобраћаја током извођења радова. 

Члан 3.
Административне трошкове у поступцима прибављања мишљења Ревизионе комисије на пројектно техничку документацију и других пратећих такси за потребе издавања Грађевинске дозволе пред Министарством грађевинарства, саобраћаја и инфраструктуре сноси Инвеститор. 

Члан 4.
Уговорне стране сагласне су да се плаћање Уговорене цене из члана 2. овог Уговора изврши на следећи начин:
а) Аванс по овом уговору обрачунат је у висини од ______________ % (попуњава Наручилац) (највише до 40%) укупно уговорене вредности радова, што износи _______________ динара (попуњаваНаручилац) (словима:_______________динара попуњава Наручилац) без ПДВ и биће исплаћен у року  од 45 дана од дана пријема уредног авансног рачуна и банкарске гаранције за повраћај аванса (уколико је аванс уговорен). 
		   Извођач се обавезује да примљени аванс правда кроз привремене ситуације овереним од стране Стручног надзора и Наручиоца које испоставља Наручиоцу, умањењем износа у тим привременим ситуацијама, с тим да укупан примљени аванс мора бити оправдан закључно са последњом привременом ситуацијом односно пре испостављања оконачне ситуације.
Након правдања целокупног износа аванса, Наручилац ће Извођачу вратити средство обезбеђења – банкарску гаранцију за повраћај авансног плаћања.
б) 	по испостављеним овереним привременим ситуацијама овереним од стране Стручног надзора и Наручиоца, у року до 45 дана од дана пријема оверене ситуације. 
ц) 	Окончана ситуација мора износити 10% од укупно уговорене цене радова без ПДВ из члана 2. став 1. овог Уговора.
Окончану ситуацију Извођач подноси по завршетку радова, потписаном Записнику о примопредаји изведених радова, и достављању гаранције банке за отклањање недостатака у гарантном року.
		  Плаћање окончане ситуације извршиће се у року до 45 дана од дана пријема оверене и потписане оконачне ситуација од стране Извођача, Стручног надзора над извођењем радова и Наручиоца. 

		ИЛИ:

Уговорену цену из члана 2. овог Уговора Наручилац ће исплатити  Извођачу радова у укупној вредности од _______________ динара (попуњава Наручилац)(словима: ____________________________________________________________ динара (попуњава Наручилац) без ПДВ, у року од 45 дана од дана пријема уредних привремених ситуација оверених од стране Стручног надзора и Наручиоца и окончане ситуације испостављене на основу Записника о примопредаји радова и коначном обрачуну.
Окончана ситуација мора износити 10% од укупно уговорене цене радова без ПДВ из члана 2. став 1. овог Уговора.
Кoмплетну документацију у вези са реализацијом уговора: листове грађевинског дневника, листове грађевинске књиге, атест за материјал и атест за фолију, Извештаје о испитивању од стране акредитоване испитне лабораторије и другу документацију, Извођач радова доставља надзорном органу који ће ту документацију доставити Наручиоцу приликом примопредаје и коначног обрачуна. 
У случају да је у понуди извођача радова предвиђено да се за део уговора који је извршио подизвођач врши непосредно плаћање подизвођачу од стране Наручиоца, плаћање дела уговорене цене за извршени део радова врши се на рачун подизвођача односно члана групе ________________.
Порез на додату вредност плаћа наручилац.
 

СРЕДСТВА ОБЕЗБЕЂЕЊА
Члан 5.
		Извођач се обавезује да у року од 15 дана од дана закључења овог уговора, преда Наручиоцу банкарску гаранцију за повраћај авансног плаћања која мора бити у висини аванса са ПДВ, са роком важења најмање 15 дана дужим од истека уговореног рока за извршење посла, која мора бити неопозива, безусловна, наплатива на први позив и без права на приговор, а у корист Наручиоца. Наручилац неће уплатити ниједан износ пре него што прими тражено средство обезбеђења за повраћај авансног плаћања.
		Извођач се обавезује да у року од 15 дана од дана закључења овог уговора преда Наручиоцу банкарску гаранцију за добро извршење посла у износу од 10% од вредности уговора без ПДВ и са роком важења 30 дана дужим од истека уговореног рока за извршење посла, која мора бити неопозива, безусловна и платива на први позив без права на приговор, а у корист Наручиоца. По завршеном послу и пријему гаранције за отклањање недостатака у гарантном року, Наручилац ће предметну гаранцију вратити на писани захтев Извођача.
У случају наступања услова за продужење рока за извођење радова, Извођач је у обавези да продужи важење банкарских гаранција. 
Извођач се обавезује да у року од 15 дана од дана сачињавања Записника о примопредаји радова, Наручиоцу преда банкарску гаранцију за отклањање недостатака у гарантном року у износу од 10% од вредности уговора без ПДВ и са роком важења 30 дана дужим од уговореног гарантног рока, која мора бити неопозива, безусловна и платива на први позив без права на приговор, а у корист Наручиоца, што је услов за оверу и плаћање окончане ситуације. 
Гаранцију за отклањање недостатака у гарантном року Наручилац може да наплати уколико Извођач не отпочне са отклањањем недостатака у року од 5 дана од дана пријема писаног захтева Наручиоца. По истеку гарантног рока, Наручилац ће предметну гаранцију вратити на писани захтев Извођача.

РОК ЗА ИЗВРШЕЊЕ УГОВОРА

Члан 6.
[bookmark: _Hlk134521622][bookmark: _Hlk134521718]		   Рок за реализацију уговора је 14 месеци од дана закључења уговора. У рок не улази време потребно за исходовање услова, сагласности, дозвола надлежних институција, као и време на које Извођач није могао да утиче, а битни су за реализацију уговора.
		   Утврђени рок је фиксан и не може се мењати без сагласности Наручиоца. 
У рок не улази време потребно за исходовање услова, сагласности, дозвола надлежних институција, као и време на које Извођач није могао да утиче, а битни су за реализацију услуге.
Члан 7.
Рок из члана 6. овог уговора се могу  продужити на основу образложеног писаног захтева Извођача,  у случајевима који онемогућавају завршетак радова у уговореном року, и то: 
1) због природних догађаја који имају карактер више силе, односно природних догађаја (пожар, поплава, земљотрес, изузетно лоше време неубичајено за годишње доба и за место на коме се радови изводе и сл.) чија природа је објективно таква да условљава продужење рокова; 
2) због ванредних догађаја у вези са одбраном земље
3) због прекида рада изазваног актом надлежног органа, за који није одговоран Извођач или због мера предвиђених актима надлежних органа, односно због аката, мера и радњи надлежних државних органа чија природа је објективно таква да условљава продужење рокова за испуњење уговорних обавеза Извођача.

Уговорени рок за завршетак радова може се продужити, искључиво у форми анекса овог уговора.

ОБАВЕЗЕ УГОВОРНИХ СТРАНА
Члан 8.
		   Наручилац се обавезује да:
· Извођачу плати цену за извршене радове из члана 1. овог уговора, под условима и на начин одређен у члану 4. овог уговора;
· достави Извођачу Идејно решење за фазну изградњу марине у Великом Градишту и пружи све неопходне информације за извршење обавеза из овог уговора;
· обезбеди вршење стручног надзора у току извођења радова, о чему закључује посебан уговор о Стручном надзору;
· пре почетка извођења радова преда Извођачу акт о именовању надзорног органа; 
· од Извођача прими изведене радове у складу са уговореним одредбама; 
· образује Комисију за примопредају радова са стручним надзором, Агенцијом за управљање лукама, општином Велико Градиште и Извођачем у року од 10 дана од пријема обавештења Извођача да је извршио уговорне обавезе.

Члан 9.
		   Извођач се обавезује да:
· израду пројектно техничке документације изврши у квалитету и обиму у складу са Техничком спецификацијом конкурсне документације, а у складу са Законом о планирању и изградњи („Службени гласник РСˮ, бр. 72/2009, 81/2009 испр, 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/18, 31/19, 37/19 – др. закон, 9/20 и 52/21), Законом о пловидби и лукама на унутрашњим водама („Службени гласник РСˮ, бр. 73/2010, 121/2012, 18/2015, 96/2015 – др. закон, 92/2016, 104/2016 – др. закон, 113/2017 – др. закон, 41/2018, 95/2018 – др. закон, 37/2019 – др. закон, 9/2020 и 52/2021) и другим важећим законима, подзаконским актима, техничким прописима, нормативима и стандардима у вези са услугом која је предмет уговора, квалитетно и уз строго поштовање професионалних правила своје струке; 
· да за рачун Наручиоца обезбеди све потребне услове, сагласности и дозволе на израђену пројектно техничку документацију од стране надлежних институција;
· пре почетка радова Наручиоцу достави решење о именовању одговорног лица за извођење радова; 
· радове који су предмет Уговора, изведе у потпуности према Уговору, пројектној документацији и у складу са условима и дозволама за постављање издатим од стране надлежних органа и институција; 
· обезбеди довољну радну снагу и благовремену испоруку уговореног материјала потребних за извођење уговором преузетих обавеза;
· осигура безбедност свих лица на терену, као и одговарајуће обезбеђење и превоз материјала и слично, тако да се Наручилац ослобађа свих одговорности према државним органима, трећим лицима и стварима трећих лица, што се тиче безбедности, прописа о заштити животне средине и радно-правних прописа за време укупног трајања извођења радова до сачињавања записника о примопредаји радова;           
· се строго придржава мера заштите и безбедности на раду, као и противпожарне заштите;
· омогући вршење стручног надзора на извршеним радовима;
· уредно води сву документацију предвиђену законом и другим прописима Републике Србије, који регулишу ову област;
· поступи по свим основаним примедбама и захтевима датим на основу извршеног стручног надзора и да у том циљу, у зависности од конкретне ситуације, о свом трошку, изврши поправку или рушење или поновно извођење радова, замену набављеног или уграђеног материјала, или убрзања извођења радова када је запао у доцњу у погледу уговорених рокова;
· по завршетку радова, у писаној форми, одмах обавести Наручиоца да је извршио своју уговорну обавезу;
· Учествује у раду Комисије за примопредају радова:
· сноси трошкове отклањања уочених недостатака од стране Комисије за примопредају.

НАЧИН И КВАЛИТЕТ ИЗРАДЕ
Члан 10.
		   За укупан уграђени материјал у складу са пројектном документацијом, Извођач мора да има сертификате квалитета и атесте уколико се захтевају по важећим прописима и мерама.
		   Уколико Наручилац, а преко Надзорног органа, утврди да уграђени материјали не одговарају стандардима и техничким прописима, одбија их и забрањује њихову употребу. 
У случају спора меродаван је налаз овлашћене организације за контролу квалитета.
		   Извођач је дужан да о свом трошку обави одговарајућа испитивања материјала. 
Извођач је одговоран уколико употреби материјал који не одговара квалитету.
		У случају да је због употребе неквалитетног материјала угрожена безбедност, Наручилац има право да такве материјале забрани и да тражи од Извођача да их о свом трошку уклони и замени у складу са техничком документацијом и уговорним одредбама. 
Уколико Извођач у одређеном року не поступи у складу са претходним чланом, Наручилац има право да раскине уговор.


ЗАВРШЕТАК И ПРИМОПРЕДАЈА РАДОВА 

Члан 11.
		   Комисију за примопредају радова који су предмет овог уговора, образује Наручилац у року од 10 дана од пријема обавештења Извођача да је извршио уговорне обавезе, а чине је два представника Наручиоца, и по један представник Инвеститора, Надзорног органа и Извођача радова.
		   Комисија сачињава Записник о примопредаји радова који садржи податке о испуњењу уговорних обавеза.
		   Извођач је дужан да, приликом сачињавања Записника о примопредаји радова, преда Наручиоцу и Инвеститору сву техничку и атестну документацију која се односи на извођење радова. 
УГОВОРНА КАЗНА
Члан 12.
	           Уколико Извођач не заврши радове који су предмет овог уговора у уговореном року, дужан је да плати уговорну казну у висини 0,5‰ (промила) од укупно уговорене вредности за сваки дан закашњења, с тим што укупан износ казне не може бити већи од 5% (процената) од вредности укупно уговорених радова.
		Наплату уговорне казне Наручилац ће извршити, без претходног пристанка Извођача, умањењем износа наведеног у окончаној ситуацији.

ГАРАНТНИ РОК
Члан 13.
Гарантни рок за све изведене радове и коришћене материјале износи ________________ (биће преузето из понуде) месеци, од дана сачињавања Записника о примопредаји радова. 

Члан 14.
Извођач је дужан да у току гарантног рока, на први писани позив Наручиоца, отклони о свом трошку све недостатке који се односе на уговорени квалитет извршених радова и уграђених материјала.
Ако Извођач не приступи извршењу своје обавезе из претходног става у року од 5 дана по пријему писаног позива од стране Наручиоца, Наручилац је овлашћен да за отклањање недостатака, наплати гаранцију банке за отклањање недостатака у гарантном року.
Уколико гаранција за отклањање недостатака у гарантном року не покрива у потпуности трошкове настале поводом отклањања утврђених недостатака, Наручилац има право да од Извођача тражи накнаду штете, до пуног износа стварне штете.


РИЗИК И ОСИГУРАЊЕ
Члан 15.
До примопредаје радова, ризик случајне пропасти и оштећења радова, материјала и опреме сноси Извођач. После примопредаје, ризик случајне пропасти и оштећења сноси Наручилац. 
Извођач радова је дужан да осигура радове, материјал и опрему за уграђивање од уобичајених ризика до њихове пуне вредности. 
         Извођач је одговоран за целокупну штету која настане трећим лицима као последица извођења радова. 
ПРЕЛАЗНЕ И ЗАВРШНЕ ОДРЕДБЕ
Члан 16.
Уговорне стране су сагласне да све спорове који настану у реализацији или тумачењу овог уговора реше споразумно преко својих представника, а у складу са Законом о облигационим односима и другим позитивним прописима.
У случају да се примена и тумачење одредби овог уговора не може решити на начин дефинисан у претходном ставу, надлежан је Привредни суд у Београду.
Члан 17.
Овај Уговор је сачињен у 6 (шест) истоветних примерака од којих 4 (четири) примерка задржава Наручилац, а 2 (два) примерка Извођач радова.

П Р И Л О З И који су саставни део Уговора:
      
Прилог 1.  - Понуда број: ______ од ________ 2023. године
Прилог 2.  - Техничка спецификацијa

